সন্দীপ মহেশ্বরী
সন্দীপ মহেশ্বরী (ইংরেজি: Sandeep Maheshwari; জন্ম: ২৮ সেপ্টেম্বর ১৯৮০) হলেন একজন ভারতীয় উদ্যোক্তা, ইউটিউবার এবং প্রেরণাদায়ী বক্তা। তিনি বিশ্বের সবচেয়ে জনপ্রিয় অনুপ্রেরণাদায়ী বক্তাদের মধ্যে একজন। এছাড়াও তিনি ইমেজসবাজার (ImagesBazaar) এর প্রতিষ্ঠাতা ও প্রধান নির্বাহী কর্মকর্তা। তার ইউটিউব চ্যানেলে তিনি নিয়মিত অনুপ্রেরণামূলক ভিডিও আপলোড করেন, যেখানে তার ২৮ মিলিয়নের অধিক সাবস্ক্রাইবার রয়েছে। তার ইউটিউব চ্যানেল বিশ্বের সবচেয়ে বড় অলাভজনক ইউটিউব চ্যানেল। তার ইউটিউব চ্যানেল থেকে তিনি কোনোপ্রকার অর্থ আয় করেন না। ২০২১ সালে তার ইউটিউব চ্যানেলের একটি ভিডিও পৃথিবীর সবচেয়ে বেশিবার দেখা অনুপ্রেরণামূলক ভিডিও হিসেবে গিনেস বিশ্ব রেকর্ডে নাম লেখায়। ২০০৩ সালে তিনি ১০ ঘণ্টায় ১২২ জন মডেলের ১০,০০০ ছবি তুলে লিম্কা বুক অব রেকর্ডস-এ নাম লেখান।